./data/stoa0275/stoa014/stoa0275.stoa014.opp-lat1.xml
Tertullian
Quanto autem magis blasphemabile est, si, quae sacerdotes pudicitiaedicimini, impudicarum ritu procedatis cultae et expictae?Aut quid minus habeant infelicissimae illae publicarum libidinumvictimae? quas etsi quae leges a maritalibus et matronalibusdecoramentis coercebant, iam certe saeculi improbitas quotidieinsurgens honestissimis quibusque feminis usque ad errorem dinoscendicoaequavit  Quamquam lenocinia formae nunquam nonprostituto corpori coniuncta et debita etiam scripturae suggerunt Illa civitas valida, quae super montes septem et plurimas aquaspraesidet, prostitutae appellationem a domino meruit  Sedquali habitu appellationi suae comparata est? Sedet certe in purpuraet coccino et auro et lapide pretioso  Quam maledictasunt sine quibus non potuit maledicta et prostituta describi! Thamar illa, quia se expinxerat et ornaverat, idcirco Iudae suspicionevisa est sedere, adeoque sub velamento latebat, habitusqualitate quaestuariam mentiente, ut quaestuariam et voluerit etcompellarit et pactus sit  Unde addiscimus adversus congressuset suspiciones impudicas providendum omni modo esse  Quidenim castae mentis integritas alterius suspicione maculatur? quidsperatur in me quod aversor? quid non meos mores habituspraenuntiat, ne spiritus per aures ab impudentia vulneretur?Liceat videri pudicam, certe impudicam non licet